Sjekker «Maria» opp mot ti savnede barn
Det opplyser en talsperson ved den veldedige organisasjonen «Barnets smil», som nå tar vare på jenta, melder CNN. - Rundt ti tilfeller av savnede barn blir tatt svært alvorlig i forbindelse med mistanke om bortføringen av jenta («Maria»). Det inkluderer barn fra USA, Canada, Polen og Frankrike, sier talsmann Panagiotis Pardalis til kanalen.«Maria» ble funnet i Farsala. Landsbyen har 12.000 innbyggere og ligger midt ute i det nordgreske bomullslandet, midtveis mellom Athen og Thessaloniki.Letingen etter lille Marias virkelige identitet må trolig utvides flere år bakover i tid. Mandag sa politimester Vasilis Halastis til VG at politiet i et tyvetalls land er på desperat jakt etter jentas foreldre.Naboer i sigøynerleiren hvor den mystiske fireåringen «Maria» ble funnet, hevder at jentas biologiske far er en bulgarsk omstreifer. Interpol har ingen sikre opplysninger om et savnet barn som passer til beskrivelsen av den blonde jenta som er fjernet fra en gresk romleir, melder NTB. Den veldedige organisasjonen «Smile of the Child» har mottatt tusenvis av tips om hvem fireåringen kan være. Et annet interessant tips skal kommer fra Sverige. Saken har skapt avisoverskrifter verden over. Det spekuleres i hvilken nasjonalitet den vesle blonde jenta har, om hun er blitt kidnappet fra et sykehus, solgt eller forlatt av sine biologiske foreldre for noen tusenlapper eller plukket opp på gaten.Ifølge Aftonbladet mistenker gresk politi at det finnes et nettverk som driver menneskehandel mellom Hellas og Bulgaria. Politiet tror at paret som hadde hånd om «Maria» kan ha kjøpt jenta. Det avviser siktedes forsvarer, som opplyser at paret adopterte «Maria» fra den biologiske moren. Talsmannen for romfolket Haralambos Dimitriou opplyser til CNN at jentas bulgarske mor ikke kunne ta vare på henne selv.- Ingen kidnapping og ingen menneskehandel har funnet sted. De kjøpte ikke barnet, sier parets forsvarer Konstantinos Katsavos ifølge den svenske avisen. Politiet har offentliggjort bilder av det siktede paret med håp om tips fra publikum. Ifølge nyhetsbyrået AFP vil paret holdes varetektsfengslet inntil saken kommer opp for retten.
Saker om ti savnede barn i USA, Canada, Franrike og Polen kryssjekkes nå opp mot den mystiske «Maria» som ble funnet i en signøynerleir i Hellas.